Calcodes sarasinorum

Calcodes sarasinorum er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En stor (38-65 millimeter), avlang, blank, svart hjortebille med rødbrune dekkvinger. Kroppen er nokså jevnbred og sylindrisk. Hannens forstørrede kjever er lange og slanke, hos store hanner vanligvis bare med en tann i spissen, mindre hanner kan ha tenner også lenger inne. Hodet er firkantet og bredt, pannens forkant oppoverbøyd. Pronotum er mye bredere enn langt, avrundet firkantet med en butt tann langt bak på sidene, noe innsnevret bakerst. Dekkvingene er glinsende rødbrune. Beina er rødlige. Hunnen er bredere uten forstørrede kjever, farget som hannen, men hode og forkropp er ganske matte.

Levevis 
Larvene utvikler seg i råtne trestammer.

Utbredelse 
Arten er utbredt på Sulawesi.

Systematisk inndeling 
Disse artene blir ofte plassert i slekten Odontolabis.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Odontolabini
 Slekten Calcodes Westwood, 1834 – 25 arter
 Calcodes sarasinorum (Heller, 1898)

Kilder 
 Oversikt over artene

Eksterne lenker 
 Bildegalleri over noen av artene
 Bilder av arten
 
 

Hjortebiller
Dyr formelt beskrevet i 1898
Dyr formelt beskrevet av Karl Borromaeus Maria Josef Heller
Sulawesis insekter